Hien ass Member a President vun de Partido Liberal Radical Auténtico (PLRA) a war fir déi vun 1991 bis 1996 als Gemengerot.Vun 1996 bis 2001 war en Intendente vun der Stad Fernando de la Mora. 2003 bis 2007 war e Gouverneur vum Departamento Central, ass awer vun deem Posten zréckgetrueden, wéinst senger Kandidatur bei de Walen, bei deene seng Partei dem Fernando Lugo seng Partei ënnerstëtzt hat. Si hate Succès bei der Wal; 2008 gouf de Lugo President an de Franco de Vizepresident vu Paraguay.

Bis 1600 war den hellege Maximäin de Patréiner. Am Joer 1641 war et den hellege Servatius an déi helleg Agatha. 1712 ass duerch e Blëtzschlag d'Kierch an d'Paschtoueschhaus a Brand geroden. Bal all d'Kierchendokumenter sinn du verbrannt. Well et u Sue gefeelt huet, gouf d'Kierch nëmme provisoresch gefléckt. Wéinst engem Interdikt huet keng Mass méi däerften dra gehale ginn, a keng Sakramenter hunn däerften ausgedeelt ginn. De Paschtouer Nicolaus Eyden (1742-1782) wollt dowéinst eng nei Kierch baue loossen.

Hien huet seng Carrière als Theaterschauspiller am Joer 1992 an als Filmschauspiller 2002 ugefaangen. Hien ass zanter 1992 Member vum Moskauer Operettentheater. 2007 krut de Schauspiller den Titel Éierekënschtler vu Russland.Hie gouf gréisstendeels mat Rollen an Operetten, an och mat Rollen an de Filmer Wsjo wkljutscheno (2011), Wsjo wkljutscheno 2 (2013) a SOS, Ded Moros (2015) bekannt. 2009 war de Besspalow och de Moderateur vun der russesch-ukrainescher Tëleeshow Swesda pokera.

Aus Angscht virun der Iddi op Tournée ze goen huet de Ward d'Band kuerz drop erëm verlooss a gouf duerch de fréiere Batteur vun Electric Light Orchestra, dem Bev Bevan, ersat. No der Tournée huet och de Sänger Ian Gillan Black Sabbath verlooss fir erëm bei Deep Purple matzemaachen. Och de Bev Bevan ass ëm déi nämmlecht Zäit gaangen. De Bassist Geezer Butler war duerch der Band hire permanente Wiessel u Museker desillusiounéiert an ass am November 1984 och fortgaange fir seng eege Grupp ze grënnen. Doropshin huet den Tony Iommi als eenzegen, dee vun Ufank un dobäi war, Black Sabbath op Äis geluecht an un engem Solo-Album geschafft. Am Juli 1985 ass d'Band trotzdem an der Originalbesetzung fir ee Concert vun der Benefizveranstaltung Live Aid erëm zesummen op d'Bühn gaangen. Duerno huet den Iommi mat verschiddene Sänger u sengem Album geschafft. Schlussendlech gouf awer nëmmen de Glenn Hughes als Sänger um komplette Wierk zréckbehalen.

De Secondo Caldarelli, gebuer den 13. August 1923, ass e fréiere lëtzebuergesche Foussballspiller.Tëscht dem 7. Mäerz 1954 am 16. Oktober 1955 huet de Secondo Cladarelli 11-mol fir déi lëtzebuergesch Foussballnationalequipe gespillt.

D'Letizia Romanini, gebuer de 4. November 1980 zu Esch-Uelzecht, ass eng italienesch plastesch Kënschtlerin, déi zu Lëtzebuerg opgewuess ass.

Hie gouf um Enn vum 19. Joerhonnert international berühmt dofir, de Jugendstil, deemools eng nei Konschtrichtung vum Design, och op d'Architektur appliziéiert gehat ze hunn. Eng sëlleche vun den Haiser, déi hien entworf huet, goufe vun der UNESCO op d'Lëscht vun de Weltkulturierfschaften opgeholl.